**Prilog 6**

**SADRŽAJ PREDSTUDIJE ILI STUDIJE OPRAVDANOSTI**

**ZA INVESTICIONE PROJEKTE JAVNOG SEKTORA I PROJEKTE JAVNO-PRIVATNOG PARTNERSTVA[[1]](#footnote-1)**

|  | **ODREDBA** | **SADRŽAJ** |
| --- | --- | --- |
| 1. | Opći podaci o javnom tijelu | 1. Puni naziv; vrsta javnog tijela/osnovna djelatnost, JIB, adresa, kontakt podaci 2. Kontakt osoba za projekat ispred javnog tijela (ime i prezime, funkcija, kontakt podaci) |
| 2. | Opis projekta | 1. Naziv projekta 2. Svrha ili misija javnog projekta (osnovna funkcija ili zadatak koji projekat treba ostvariti) 3. Predmet projekta (opis usluge/a koju projekat isporučuje) 4. Ciljne grupe projekta 5. Odnos projekta prema planovima i programima razvoja (Navesti planove i programe razvoja na općinskom i/ili višem nivou u kojima se projekat direktno spominje) 6. Područje društvene odgovornosti (utjecaj projekta u najširem smislu na društvo, kako projekat utiče na stvaranje opće koristi za društvo i na koji će način povećati kvalitetu društvenih odnosa) 7. Opći i specifični ciljevi projekta (navesti jedan opći i maksimalno tri specifična cilja) |
| 3. | Osnovni koncept projekta | 1. Nosilac projekta (u slučaju da se kao model implementacije projekta razmatra model javno-privatnog partnera, ovdje je potrebno prezentirati prijedlog funkcija koje bi obavljao javni partner i funkcija koje bi imao privatni partner) 2. Opis očekivanih standarda krajnje usluge – *output specification* (nivo kvaliteta, sigurnosti, cijene, raspoloživosti, i sl.) 3. Potencijalni modeli realizacije (npr. javno (budžetsko) finansiranje, zajedničko ulaganje javnog i privatnog sektora (ortakluk), ulaganje privatnog sektora (prodaja zemljišta ili pravo građenja), javno-privatno partnerstvo (ugovorni ili statusni model)) 4. Vremenske odrednice projekta (navesti vrijeme planirano za pripremu projekta, izvođenje građevinskih radova, početak realizacije, ukupan očekivani životni vijek projekta) 5. Glavne aktivnosti i faze projekta (pregled aktivnosti sa identifikacijom uradjenih i potrebnih aktivnosti, npr. identifikacija lokacije, pribavljanje potrebnih dozvola i saglasnosti, izrada studije opravdanosti, odabir modela implementacije, javna nabavka, ugovaranje, građevinska faza, itd.) 6. Dinamika realizacije sa vremenskim odrednicama (u cijelosti ili u etapama/fazama) 7. Okvirna ukupna vrijednost projekta (sa i bez troškova održavanja i upravljanja) 8. Ulaganja javnog sektora (navesti dosadašnja i raspoloživa ulaganja javnog sektora te očekivana ulaganja privatnog sektora u slučaju da se kao model implementacije projekta razmatra i JPP. Takodje navesti i opisati eventualna dosadašnja ulaganja privatnog sektora) |
| 4. | Institucionalni i zakonski okvir | 1. Navesti institucije nadležne za navedenu oblast (projekat mora biti u direktnoj nadležnosti javnog tijela koje predlaže projekat, uz koji se navode sve ostale institucije javnog sektora koje će morati biti uključene barem u nekoj fazi projekta) 2. Zakonski propisi kojima se reguliše navedena oblast (s obzirom da su i projekti javno-privatnog partnerstva model javne nabavke, Zakon o javnim nabavkama je osnovni propis) |
| 5. | Lokacija/e i prostorno-urbanistički aspekti[[2]](#footnote-2) | 1. Kratki opis uslužnog područja i okruženja npr. Općine, Grada i/ili Kantona iz perspektive predmetne javne usluge (stanovništvo, infrastruktura, razvojni planovi, i sl.) 2. Lokacija/e za realizaciju projekta (broj, adresa, površina, tehnička opremljenost, vlasništvo/imovinsko-pravni status, postojanje ili potreba za pribavljanjem urbanističkih saglasnosti, i druge relevantne informacije vezane za lokaciju/e) 3. Status građevinske projektna dokumentacija (postojanje idejnog i izvedbenog projekta) |
| 6. | Analiza potreba[[3]](#footnote-3) | Prikaz trenutne i projecirane situacije relevantne za projekat   1. Opći indikatori (broj i struktura stanovništva na cjelokupnom i specifičnom uslužnom području, trend rasta/pada broja stanovnika,) 2. Fizički indikatori (pregled postojeće infrastrukture - kapacitet koji je trenutno dostupan, struktura vlasništva, način organizacije i upravljanja predmetnom javnom uslugom, ukupna procjena potrebne izgradnje novih i/ili proširenja postojećih kapaciteta, kapacitet koji bi bilo dodatno kreirao realizacijom projekta) 3. Projektni indikatori (Broj i struktura stanovništva i drugih korisnika usluge nastale realizacijom projekta, % stanovništva na cjelokupnom uslužnom području koje će biti direktni korisnici usluge realizirane projektom) 4. Mogući scenarij u slučaju da se ne odgovori na postojeću potrebu? |
| 7. | Analiza tržišta[[4]](#footnote-4) | 1. Analiza dosadašnjeg načina i uslova pružanja predmetne javne usluge na uslužnom području. Osnovni elementi analize:    1. Dostupnost – da li je usluga bila fizički dovoljno raspoloživa na uslužnom području? Da li ovu uslugu, pored javnog, pruža i privatni sektor? (U tom slučaju, proširiti analizu i na privatni sektor)    2. Kvalitet – da li je usluga zadovoljavala propisane važeće standarde? Koji su standardi primjenjivani od strane javnog, a koji od strane privatnog sektora?    3. Priuštivost – da li je cijena predmetne usluge bila prilagođena ekonomskom statusu ciljne grupe? Da li je ova usluga subvencionirana iz javnog budžeta i u kojem obimu? Postoji li razlika u cijeni usluge zavisno od toga da li je pružaoc javni ili privatni sektor?    4. Prihvatljivost - da li je način pružanja usluge bio prilagođen opštim i posebnim potrebama ciljne grupe (npr. osobama sa invaliditetom, ženama, starijim osobama, i sl.) 2. Očekivano unaprjeđenje javne usluge predmetnim projektom (u jednom ili više elemenata gore) 3. Očekivani nivo tražnje (odrediti i opisati profil i vrstu sadašnjih i budućih kupaca ili korisnika usluge) 4. Utvrditi interes privatnog sektora za pružanje predmetne javne usluge za konkretan projekat (Javni poziv za iskazivanje interesa, direktna prezentacija projekta privatnom sektoru, web prezentacija, i sl.) |
| 8. | Analiza uticaja na rodnu jednakopravnost[[5]](#footnote-5) | Analiza uticaja na rodnu jednakopravnost je procedura koja osigurava da se efekti pojedinačnog projekta ili politike ne odraze negativno na rodnu jednakopravnost *prije početka, u toku i nakon okončanja* projekta. (Ova analiza je barem u skraćenom obliku potrebna za sve projekte i politike u okviru studije pred-izvodljivosti, ali se obavezno detaljnije razrađuje u okviru studije izvodljivosti za projekte pružanja javnih usluga).   1. Preliminarna provjere rodne relevantnosti (ispitivanje) 2. Da li se projekat tiče jedne ili više ciljnih grupa? Hoće li utjecati na svakodnevni život stanovništva? 3. Postoje li razlike u načinu korištenja javne usluge koja proističe iz projekta između žena i muškaraca (u pogledu prava, resursa, participacije, vrijednosti i norme koje se odnose na rodnu jedakopravnost) ?   Ako je odgovor na bilo koje od ova dva pitanja pozitivan, potrebna je detaljnija analiza uticaja na rodnu jednakopravnost.   1. Analiza uticaja na rodnu jednakopravnost (identifikuje nejednakosti između žena i muškaraca vezane za predmetni projekat i predlaže mjere za njihovo otklanjanje i dalju promociju rodne jednakopravnosti) |
| 9. | Analiza sposobnosti plaćanja/preuzimanja dugoročnih obaveza javnog sektora[[6]](#footnote-6) | 1. Utvrditi trenutnu zaduženost naspram zakonskog limita i plan otplate kredita uključujući novi dug koji bi proistekao iz projekta za svo vrijeme trajanja otplate (u skladu sa zakonima koji regulisu ovu oblast, npr. za općine/gradove, javna preduzeca, i sl.) 2. Utvrditi trenutni status rashoda koji se pokrivaju iz nenamjenskih prihoda. 3. Istražiti mogućnost preusmjeravanja sredstava sa rashoda koji nisu od strateške važnosti na pokrivanje dijela troškova vezanih za projekat u svim njegovim fazama uključujući dugoročno održavanje. 4. Utvrditi omjer raspoloživih izvora za plaćanje dugoročnih kredita i rashoda koji se plaćaju iz nenamjenskih prihoda 5. Izračunati razliku namjenskih prihoda i rashoda kako bi se utvrdio stepen strukturne budžetske neravnoteže 6. Utvrditi mogućnost izmjene postojećih javnih politika kako bi se utvrdila mogućnost oslobađanja slobodnog novčanog toka iz kojih bi se mogli plaćati dugoročni krediti i rashodi i novi troškovi održavanja koji mogu proisteći iz projekta. |
| 10. | Finansijsko-ekonomska analiza i utvrđivanje finansijsko-ekonomskih indikatora učinka[[7]](#footnote-7) | 1. Ukupni troškovi pripreme (studije, projekti, dozvole, rješavanje imovinskih odnosa itd.) 2. Ukupni investicijski troškovi 3. Ukupni operativni troškovi i prihodi 4. Finansijski povrat investicije 5. Ukupni prihodi 6. Izvori i troškovi finansiranja 7. Diskontna stopa 8. Finansijska i ekonomska neto sadašnja vrijednost 9. Interna stopa rentabilnosti 10. Finansijska održivost 11. Finansijski povrat kapitala 12. Konverzija tržišne u računovodstvenu cijenu 13. Monetizacija ne-tržišnih učinaka 14. Indirektni društveni efekti |
| 11. | Identifikacija i analiza rizika[[8]](#footnote-8) | 1. Analiza osjetljivosti projekta se sastoji od faza: 2. Definisanje kritičnih parametara projekta (npr. obim prodaje, pruženih usluga, prodajne cijene po jedinici) 3. Određivanje intervala mogućih kretanja vrijednosti kritičnih parametara u budućnosti, 4. Određivanje vjerovatnih vrijednosti kritičnih parametara,   Ocjena projekta uz primjenu vjerovatnih vrijednosti kritičnih parametara na ovaj način mjeri se individualni rizik, odnosno određuje se stepen rizika. (identifikacija potencijalnih rizika, dovoljno za fazu izrade studije pred-izvodljivosti, dok se studija izvodljivosti detaljno upušta u kvantificiranje i alokaciju)  Ključni rizici koji se razmatraju:   1. Rizici vezani uz proces pokretanja projekta (rizik definicije i specifikacije projektnog cilja, standarda usluge i projektnog menadžmenta) 2. Rizici vezani uz proces izgradnje (rizik projektiranja, rizik troškova izgradnje, rizik završetka izgradnje) 3. Rizici vezani uz proces održavanja i zamjene (tehnološki rizik, rizik nabavke sirovina, rizik operativnih troškova sa upravljačkom komponentom) 4. Rizici vezani uz ostvarivanje prihoda (rizik potražnje, rizik cijena) 5. Rizici vezani uz izvore finansiranja projekat (finansijski rizik iz odnosa fiksnih i varijabilnih troškova, rizik kamatne stope, valutni rizik) 6. Ostali rizici (pravni rizik, politički rizik, ekološki rizik, force majeure, i sl.) |
| 12. | Analize uticaja na životnu sredinu[[9]](#footnote-9) | Analiza uticaja na životnu sredinu je procedura koja osigurava da se efekti pojedinačnog projekta ili politike ne odraze negativno na okoliš *prije početka, u toku i nakon okončanja* projekta. (Ova analiza je barem u skraćenom obliku potrebna za sve projekte i politike u okviru studije pred-izvodljivosti, ali se obavezno i detaljno izrađuje u okviru studije izvodljivosti za objekte i radove iz oblasti industrije, rudarstva, energetike, saobraćaja, turizma, poljoprivrede, šumarstva, vodoprivrede i komunalne djelatnosti, kao i za sve vrste objekata i radova na zaštićenom prirodnom dobru i u zaštitnoj zoni nepokretnog kulturnog dobra.) |
| 13. | Analiza alternativnih pristupa i izlaznih rješenja[[10]](#footnote-10) | Formulisanje alternativih pristupa, njihova analiza, formulisanje izlaznih rješenja ukoliko se dese faktori van uticaja partnera. (identifikacija alternativa i rješenja je dovoljna za fazu izrade studije pred-izvodljivosti, dok se studija izvodljivosti detaljno upušta u analizu i prijedloge) |
| 14. | Analiza vrijednosti za novac (Komparator troškova javnog sektora[[11]](#footnote-11)) | Prikazati model projekta koji bi se realizovao javno-privatnim partnerstvom i uporediti ga sa modelom koji bi realizovao klasičnim (budžetskim) oblikom finansiranja. |
| 15. | Zaključak o opravdanosti investicije[[12]](#footnote-12) | Zbirna ocjena opravdanosti investicije, prijedlog najoptimalnijeg modela implementacije, obrazloženje ocjene, stepen pouzdanosti ocjene, rezime studije opravdanosti potpisanu od strane odgovornog lica predlagača. |

**BIBLIOGRAFIJA**

Agencija za javno-privatno partnerstvo Republike Hrvatske (2012), Komparator troškova javnog sektora, Priručnici za pripremu i provedbu modela javno-privatnog partnerstva, Priručnik br. 3, Verzija 1, Zagreb

Agencija za javno-privatno partnerstvo Republike Hrvatske (2012), Rizici u projektima javno-privatnog partnerstva (identifikacija, kvantifikacija, alokacija), Priručnici za pripremu i provedbu modela javno-privatnog partnerstva, Priručnik br. 8, Verzija 2, Zagreb

Agencija za javno-privatno partnerstvo Republike Hrvatske (2012), *Utvrđivanje sposobnosti plaćanja JLPRS u projektima javno-privatnog* partnerstva, Priručnici za pripremu i provedbu modela javno-privatnog partnerstva, Priručnik br. 5, Verzija 1, Zagreb

Burnett, M. (2007) *Public-Private Partnerships (PPP): A Decision Maker's Guide*, Maastricht: *European Institute of Public Administration*

European Commision Directorate General Regional Policy (2008) *Guide to cost-benefit analysis of investment projects*, Brisel

Europska Komisija (2011) *EU Direktiva o procjeni uticaja određenih javnih i privatnih projekata na okoliš*, broj 2011/92/EU i 2014/52/EU, <http://eur-lex.europa.eu/>

EU European Union (2004), Green Paper on public-private partnerships, Brussels: European Commission

Parlament Bosne i Hercegovine (2003) *Zakon o ravnopravnosti spolova,* Službeni glasnik BiH br. 16/03

Vlada Republike Srpske (2009) *Javno-privatno partnerstvo u Republici Srpskoj*, Banja Luka

1. Alić, Š. (2015) USAID Sida GOLD projekat [↑](#footnote-ref-1)
2. Vlada Republike Srpske (2009) *Javno-privatno partnerstvo u Republici Srpskoj*, Banja Luka [↑](#footnote-ref-2)
3. European Commision Directorate General Regional Policy (2008) Guide to cost-benefit analysis of investment projects, Brisel; Vlada Republike Srpske (2009) *Javno-privatno partnerstvo u Republici Srpskoj*, Banja Luka [↑](#footnote-ref-3)
4. European Commision Directorate General Regional Policy (2008) Guide to cost-benefit analysis of investment projects, Brisel; Vlada Republike Srpske (2009) *Javno-privatno partnerstvo u Republici Srpskoj*, Banja Luka [↑](#footnote-ref-4)
5. Parlament Bosne i Hercegovine (2003) *Zakon o ravnopravnosti spolova,* Službeni glasnik BiH br. 16/03 [↑](#footnote-ref-5)
6. Agencija za javno-privatno partnerstvo Republike Hrvatske (2012), *Utvrđivanje sposobnosti plaćanja JLPRS u projektima javno-privatnog* partnerstva, Priručnici za pripremu i provedbu modela javno-privatnog partnerstva, Priručnik br. 5, Verzija 1, Zagreb [↑](#footnote-ref-6)
7. European Commision Directorate General Regional Policy (2008) Guide to cost-benefit analysis of investment projects, Brisel; Vlada Republike Srpske (2009) *Javno-privatno partnerstvo u Republici Srpskoj*, Banja Luka [↑](#footnote-ref-7)
8. Agencija za javno-privatno partnerstvo Republike Hrvatske (2012), *Rizici u projektima javno-privatnog partnerstva (identifikacija, kvantifikacija, alokacija)*, Priručnici za pripremu i provedbu modela javno-privatnog partnerstva, Priručnik br. 8, Verzija 2, Zagreb; EU European Union (2004), *Green Paper on public-private partnerships*, Brussels: European Commission [↑](#footnote-ref-8)
9. Europska Komisija (2011) EU Direktiva o procjeni uticaja određenih javnih i privatnih projekata na okoliš, broj 2011/92/EU i 2014/52/EU, <http://eur-lex.europa.eu/legal-content/EN/TXT/?uri=CELEX:32014L0052>; Vlada Republike Srpske (2009) *Javno-privatno partnerstvo u Republici Srpskoj*, Banja Luka [↑](#footnote-ref-9)
10. Vlada Republike Srpske (2009) *Javno-privatno partnerstvo u Republici Srpskoj*, Banja Luka [↑](#footnote-ref-10)
11. Agencija za javno-privatno partnerstvo Republike Hrvatske (2012), *Komparator troškova javnog sektora*, Priručnici za pripremu i provedbu modela javno-privatnog partnerstva, Priručnik br. 3, Verzija 1, Zagreb; Burnett, M. (2007) *Public-Private Partnerships (PPP): A Decision Maker's Guide*, Maastricht: *European Institute of Public Administration;* EU European Union (2004), *Green Paper on public-private partnerships*, Brussels: European Commission [↑](#footnote-ref-11)
12. Vlada Republike Srpske (2009) *Javno-privatno partnerstvo u Republici Srpskoj*, Banja Luka [↑](#footnote-ref-12)